《寄题寒山旧庐追次桐城张文端韵为钱唐陆》
清代·沈叔埏

吴山佳处占斯丘，雅称闲居与客游。竹笕分泉仍入户，松梢挂月自当楼。

无端石势千寻耸，不尽江声一片流。莫问南园谁作记，到来肯为古人愁。

作者简介：（1736—1803）浙江秀水人，字剑舟，一字埴为。乾隆五十二年进士，官吏部主事，旋乞归。筑室锦带、室带两湖间，学者称双湖先生。主魏塘讲席尤久。有《颐采堂集》。